Waarom is dit gevaarliker om op ’n pasiënt wat erg oorgewig is, te opereer? Wat is die chirurgiese en narkose-gevare? En waarom het dit nou nodig geword dat bariatriese chirurgie in die staatsektor gedoen word? Is Suid-Afrika se obesiteitsprobleem dan nou só groot? Marí Hudson gesels met ’n chirurg van die Tygerberg Hospitaal oor dié kwessies.
Hoe weet ’n mens vir seker jy het diabetes? Watter toetse moet gedoen word om Tipe 2 diabetes te diagnoseer? Moet jy anti-diabetes medikasie gebruik as jy nie vir seker weet of jy diabetes het nie? Wat van die wonderlike teen-verouderingseienskappe wat aan Metformin gekoppel word? Marí Hudson gesels met ’n endokrinoloog oor die jongste inligting.
’n Diagnose van borskanker (of enige ander kanker) kan ‘n mens soos ’n vuishou in die maag tref. Hoe ervaar ’n dokter dit as sy met borskanker gediagnoseer word, en dan 'n pasiënt word? Het sy wenke om ander pasiënte te help? Marí Hudson gesels in Borskankermaand met dr. Trusia Burgers van Somerset-Wes oor haar persoonlike stryd teen borskanker.
Moet mens nou baie, of min koolhidrate eet vir goeie gesondheid? En baie of min diereproteïene en -vette? Waar presies pas insulienweerstandigheid, diabetes en oorgewig in die prentjie? ’n Insiggewende verslag is onlangs in die gesaghebbende Lancet mediese joernaal gepubliseer. Marí Hudson praat met prof. Tess van der Merwe, 'n endokrinoloog, om die jongste inligting vir ons te verduidelik.